ระเบียบคณะกรรมการกองทุนเงินให้กู้ยืมเพื่อการศึกษาระเบียบคณะกรรมการกองทุนเงินให้กู้ยืมเพื่อการศึกษาว่าด้วยการดำเนินงานหลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษาพ.ศ. ๒๕๔๖[๑] โดยที่เป็นการสมควรกำหนดระเบียบคณะกรรมการกองทุนเงินให้กู้ยืมเพื่อการศึกษาว่าด้วยการดำเนินงานหลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา พ.ศ. ๒๕๔๖อาศัยอำนาจตามความในมาตรา ๑๘ (๗)แห่งพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๔๑ คณะกรรมการกองทุนเงินให้กู้ยืมเพื่อการศึกษาจึงวางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนเงินให้กู้ยืมเพื่อการศึกษาว่าด้วยการดำเนินงานหลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา พ.ศ. ๒๕๔๖ข้อ๒ ระเบียบนี้ ให้ใช้ตั้งแต่วันที่ ๑๑กุมภาพันธ์ พ.ศ. ๒๕๔๖ เป็นต้นไปข้อ๓ บรรดาระเบียบ ข้อบังคับหรือคำสั่งอื่นใดที่ขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้กองทุน หมายความว่ากองทุนเงินให้กู้ยืมเพื่อการศึกษาคณะกรรมการ หมายความว่าคณะกรรมการกองทุนเงินให้กู้ยืมเพื่อการศึกษาผู้กู้ยืมเงิน หมายความว่า นักเรียน นักศึกษาที่กู้ยืมเงินกองทุนเงินให้กู้ยืมเพื่อการศึกษาผู้บริหารสถานศึกษา หมายความว่าผู้บริหารของสถานศึกษาที่ได้รับมอบอำนาจจากคณะกรรมการกองทุนเงินให้กู้ยืมเพื่อการศึกษาในการดำเนินงานกองทุนเงินให้กู้ยืมเพื่อการศึกษาสำนักงานกองทุน หมายความว่าสำนักงานกองทุนเงินให้กู้ยืมเพื่อการศึกษาสถานศึกษา หมายความว่า โรงเรียน สถานศึกษาหรือสถาบันการศึกษาของทางราชการ หรือโรงเรียนตามกฎหมายว่าด้วยโรงเรียนเอกชนสถาบันอุดมศึกษาเอกชนตามกฎหมายว่าด้วยสถาบันอุดมศึกษาเอกชน หรือโรงเรียน สถานศึกษาหรือสถาบันการศึกษาที่มีกฎหมายตั้งขึ้นโดยเฉพาะ หรือโรงเรียน สถานศึกษาหรือสถาบันการศึกษาอื่นที่กำหนดโดยกฎกระทรวงผู้บริหารและจัดการเงินให้กู้ยืม หมายความว่าบุคคลที่คณะกรรมการทำสัญญาจ้างให้ทำหน้าที่บริหารและจัดการเงินให้กู้ยืมตามมาตรา๓๗ แห่งพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๔๑ข้อ๕ ให้ประธานกรรมการกองทุนเงินให้กู้ยืมเพื่อการศึกษาเป็นผู้รักษาการตามระเบียบนี้หมวด ๑การจัดสรรวงเงินให้กู้ยืม ข้อ ๖ ให้คณะอนุกรรมการบัญชีจ่ายที่หนึ่งและคณะอนุกรรมการบัญชีจ่ายที่สองพิจารณาจัดสรรวงเงินให้กู้ยืมที่ได้รับให้นักเรียน นักศึกษา แต่ละสถานศึกษาตามหลักเกณฑ์วิธีการ และเงื่อนไขที่คณะกรรมการกำหนดข้อ๗ ให้คณะอนุกรรมการบัญชีจ่ายที่หนึ่งและคณะอนุกรรมการบัญชีจ่ายที่สองแจ้งรายละเอียดการจัดสรรวงเงินกู้ยืมให้สำนักงานกองทุนทราบตามแบบที่คณะกรรมการกำหนดหมวด ๒ผู้กู้ยืมเงินกองทุนเงินให้กู้ยืมเพื่อการศึกษา ข้อ๘ ผู้กู้ยืมเงินกองทุน มี ๒ ประเภทได้แก่(๑) ผู้กู้ยืมเงินรายใหม่ หมายถึง นักเรียนนักศึกษาผู้ที่ไม่เคยกู้ยืมเงินกองทุนมาก่อนหรือเป็นผู้ที่เคยกู้ยืมเงินมาก่อนและได้ชำระหนี้คืนเสร็จสิ้นแล้ว(๒) ผู้กู้ยืมเงินรายเก่า หมายถึง นักเรียนนักศึกษาที่อยู่ในระหว่างการศึกษาและเคยกู้ยืมเงินกองทุนมาก่อนไม่ว่าจะเคยกู้ยืมเงินจากสถานศึกษาอื่นหรือสถานศึกษาปัจจุบันก็ตามข้อ๙ผู้กู้ยืมเงินต้องมีคุณสมบัติตามมาตรา ๔๕แห่งพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๔๑ ดังนี้(๑) เป็นผู้มีสัญชาติไทย(๒)เป็นผู้ขาดแคลนทุนทรัพย์ตามหลักเกณฑ์ที่คณะกรรมการกำหนด(๓) มีคุณสมบัติอื่นตามที่คณะกรรมการกำหนดข้อ ๑๐[๒] นักเรียนนักศึกษาที่ประสงค์จะขอกู้ยืมเงิน หรือผู้กู้ยืมเงินรับรองว่าจะปฏิบัติ ดังนี้๑. ให้ข้อมูลเกี่ยวกับการกู้ยืมตรงกับความเป็นจริง๒. ปฏิบัติตามพระราชบัญญัติกองทุนเงินให้กู้ยืมเพื่อการศึกษา พ.ศ.๒๕๔๑ ระเบียบ ข้อบังคับ ประกาศ หลักเกณฑ์และวิธีการของคณะกรรมการตลอดระยะเวลาการกู้ยืม๓. ดำเนินการเกี่ยวกับการกู้ยืมเงินผ่านระบบอิเล็กทรอนิกส์ด้วยตนเองและต้องเก็บรักษารหัสผ่านที่ได้รับจากกองทุนไว้เป็นความลับ หากผู้ใดยินยอมให้บุคคลอื่นดำเนินการเกี่ยวกับการกู้ยืมเงินผ่านระบบอิเล็กทรอนิกส์แทนให้ถือว่าเป็นการดำเนินการด้วยตนเอง๔. แจ้งการเปลี่ยนชื่อ ย้ายที่อยู่หรือย้ายสถานศึกษา และจบการศึกษาหรือพ้นสภาพการเป็นนักเรียน นักศึกษาภายในสิบห้าวันนับแต่วันเปลี่ยนชื่อ ย้ายที่อยู่ย้ายสถานศึกษา จบการศึกษาหรือพ้นสภาพการเป็นนักเรียน นักศึกษาต่อผู้บริหารและจัดการเงินให้กู้ยืม๕. แสดงตนต่ออาจารย์ที่ปรึกษาที่ได้รับมอบหมายตามข้อ ๓๖ (๓)อย่างน้อยภาคละหนึ่งครั้ง๖. ให้ความร่วมมือในการดำเนินกิจกรรมที่สถานศึกษากำหนดในหมวด ๘หรือกิจกรรมอื่นที่เกี่ยวข้องกับกองทุน๗. แจ้งสภาพการเป็นนักเรียน นักศึกษาทุกปีที่ผู้กู้ยืมเงินไม่ได้กู้ยืมเงินแต่ยังศึกษาอยู่ต่อผู้บริหารและจัดการเงินให้กู้ยืม๘. หน้าที่อื่น ๆ ตามที่คณะกรรมการกำหนดข้อ๑๑ นักเรียนนักศึกษาที่ขอกู้ยืมเงินกองทุนต้องศึกษาอยู่ในสถานศึกษาที่มีสถานภาพตามข้อ ๑๕และข้อ ๑๖ แล้ว เท่านั้นข้อ ๑๒[๓] นักเรียนนักศึกษาผู้ใดประสงค์จะกู้ยืมเงินเพื่อการศึกษาให้ยื่นคำขอตามแบบที่คณะกรรมการกำหนดโดยจัดทำคำขอกู้ผ่านระบบอิเล็กทรอนิกส์ เว้นแต่คณะกรรมการจะกำหนดเป็นอย่างอื่นการยื่นคำขอตามวรรคหนึ่งให้ยื่นได้ทุกวันในเวลาทำการของสถานศึกษานั้นๆ ทั้งนี้ ภายในระยะเวลาที่กำหนดข้อ๑๓ นักเรียน นักศึกษาที่ได้รับอนุมัติให้กู้ยืมเงินต้องเปิดบัญชีเงินฝากกับผู้บริหารและจัดการเงินให้กู้ยืมพร้อมทั้งหนังสือแจ้งผลการอนุมัติจากสถานศึกษาเพื่อประกอบการขอเปิดบัญชีด้วยข้อ๑๔เมื่อผู้กู้ยืมเงินสำเร็จการศึกษาหรือเลิกการศึกษาแล้วเป็นเวลาสองปีผู้กู้ยืมเงินมีหน้าที่ต้องชำระเงินกู้ยืมคืนกองทุนตามจำนวนระยะเวลาและวิธีการที่กำหนดไว้ในระเบียบของคณะกรรมการก่อนถึงกำหนดระยะเวลาชำระหนี้ตามวรรคหนึ่งผู้กู้ยืมเงินต้องรายงานข้อมูลพร้อมเอกสารของตนเองตามแบบที่คณะกรรมการกำหนดต่อผู้บริหารและจัดการเงินให้กู้ยืมสาขาใดสาขาหนึ่งก่อนสิ้นเดือนพฤษภาคมของปีถัดจากปีที่สำเร็จการศึกษาหรือเลิกการศึกษาหมวด ๓สถานภาพสถานศึกษา ข้อ ๑๕สถานศึกษาที่ดำเนินงานกองทุนต้องเป็นสถานศึกษาที่ได้รับอนุญาตให้จัดตั้งและได้รับความเห็นชอบให้เปิดดำเนินการจัดการเรียนการสอนตามหลักสูตรในแต่ละสาขาวิชาจากกระทรวงศึกษาธิการ ทบวงมหาวิทยาลัยหรือหน่วยงานอื่นที่สถานศึกษานั้นสังกัดข้อ๑๖ สถานศึกษาตามข้อ ๑๕ก่อนดำเนินงานกองทุนต้องได้รับความเห็นชอบ จากคณะอนุกรรมการบัญชีจ่ายที่หนึ่งหรือคณะอนุกรรมการบัญชีจ่ายที่สอง แล้วแต่กรณี ตามหลักเกณฑ์ที่คณะกรรมการกำหนดหมวด ๔คณะกรรมการพิจารณาการให้กู้ยืมเงินประจำสถานศึกษา ข้อ ๑๗[๔]ให้ผู้บริหารสถานศึกษาแต่งตั้งคณะกรรมการพิจารณาเงินให้กู้ยืมประจำสถานศึกษาจำนวนห้าคนประกอบด้วย ผู้บริหารสถานศึกษาเป็นประธาน ผู้แทนองค์กรชุมชนจำนวนหนึ่งคนเป็นกรรมการ อาจารย์ หรือครูของสถานศึกษานั้นจำนวนสองคนเป็นกรรมการและให้ประธานแต่งตั้งบุคลากรของสถานศึกษาเป็นกรรมการและเลขานุการจำนวนหนึ่งคนผู้แทนองค์กรชุมชนตามวรรคหนึ่งให้หมายถึงบุคคลที่อยู่ในองค์กรชุมชนตามความหมายที่คณะกรรมการกำหนดข้อ๑๘คณะกรรมการพิจารณาให้กู้ยืมเงินประจำสถานศึกษามีอำนาจหน้าที่พิจารณาคัดเลือกนักเรียนนักศึกษาที่ขอกู้ยืมเงินเพื่อเสนอให้ผู้บริหารสถานศึกษาพิจารณาอนุมัติโดยดำเนินการดังนี้(๑) ตรวจสอบความถูกต้องครบถ้วนของเอกสาร(๒) สัมภาษณ์ผู้ขอกู้ยืมเงินรวมทั้งถ้ามีความจำเป็นอาจสัมภาษณ์บุคคลอื่นที่เกี่ยวข้องด้วย(๓)ตรวจสอบโดยเยี่ยมเยียนครอบครัวของผู้ขอกู้ยืมเงินในกรณีที่เห็นว่ามีความจำเป็น(๔) สรุปข้อมูลการกู้ยืมเงินของผู้ขอกู้ยืมเงิน(๕) ปฏิบัติหน้าที่อื่นที่เกี่ยวข้องกับการคัดเลือกผู้ขอกู้ยืมเงินตามที่คณะอนุกรรมการบัญชีจ่ายที่หนึ่งหรือคณะอนุกรรมการบัญชีที่สองมอบหมายข้อ๑๙ ในการดำเนินการตามข้อ ๑๘คณะกรรมการพิจารณาการให้กู้ยืมเงินประจำสถานศึกษาอาจแต่งตั้งคณะอนุกรรมการหรือคณะทำงานเพื่อทำหน้าที่แทนก็ได้ข้อ ๒๐[๕] การประชุมคณะกรรมการพิจารณาการให้กู้ยืมเงินประจำสถานศึกษาต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงถือว่าเป็นองค์ประชุม การวินิจฉัยชี้ขาดของที่ประชุม ให้ถือเสียงข้างมากกรรมการคนหนึ่งให้มีเสียงหนึ่งเสียงในการลงคะแนน ถ้าคะแนนเสียงเท่ากัน ให้ประธานในที่ประชุมออกเสียงเพิ่มอีกหนึ่งเสียงเป็นเสียงชี้ขาดหมวด ๕การเตรียมการและการคัดเลือกผู้กู้ยืมเงิน ข้อ ๒๑ผู้บริหารสถานศึกษาและเจ้าหน้าที่ที่ดำเนินงานกองทุนต้องปฏิบัติตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑ ระเบียบ ข้อบังคับ ประกาศ หลักเกณฑ์และวิธีการของคณะกรรมการอย่างเคร่งครัดและต้องจัดให้มีสถานที่บุคลากรให้เหมาะสมและเพียงพอในการดำเนินงานกองทุนผู้บริหารสถานศึกษานอกจากมีหน้าที่ตามวรรคหนึ่งแล้วให้มีหน้าที่ตามที่คณะกรรมการมอบหมายด้วยข้อ๒๒ ผู้บริหารสถานศึกษาต้องปิดประกาศระเบียบ ข้อบังคับ ประกาศ หลักเกณฑ์และวิธีการการดำเนินงานกองทุนไว้ในที่ที่เห็นได้ทั่วไปให้นักเรียนนักศึกษาทราบโดยเปิดเผย ณ สถานศึกษาข้อ๒๓ผู้บริหารสถานศึกษาต้องจัดให้มีการดำเนินการเพื่อเตรียมการและคัดเลือกผู้กู้ยืมเงินตามหลักเกณฑ์และวิธีการที่คณะอนุกรรมการบัญชีจ่ายที่หนึ่งและคณะอนุกรรมการบัญชีจ่ายที่สองกำหนดซึ่งอย่างน้อยต้องดำเนินการดังนี้(๑) ประชาสัมพันธ์เรื่องกองทุน(๒) แนะนำให้คำปรึกษาแก่นักเรียน นักศึกษา(๓) รับแบบคำขอตรวจสอบคุณสมบัติและหลักเกณฑ์ของผู้กู้ยืมเงิน(๔) เตรียมเอกสารข้อมูลเกี่ยวกับนักเรียน นักศึกษา(๕)จัดให้มีการประชุมคณะกรรมการพิจารณาการให้กู้ยืมเงินประจำสถานศึกษา(๖)จัดทำรายงานการประชุมคณะกรรมการพิจารณาการให้กู้ยืมเงินประจำสถานศึกษา(๗) จัดทำประกาศผู้ได้รับการคัดเลือกให้กู้ยืมเงิน(๘) จัดเก็บเอกสารต่าง ๆ ไว้เพื่อการตรวจสอบข้อ๒๔ การคัดเลือกผู้กู้ยืมเงินจะกระทำได้ต่อเมื่อมีคุณสมบัติตามข้อ๙ และเป็นผู้มีสถานภาพเป็นนักเรียน นักศึกษา โดยได้ขึ้นทะเบียนเป็นนักเรียนนักศึกษาของสถานศึกษาที่คัดเลือกนั้นแล้วข้อ๒๕การพิจารณาคัดเลือกผู้กู้ยืมเงินรายใหม่กรณีเงินที่ได้รับจัดสรรไม่เพียงพอที่จะให้กู้ยืมเงินให้พิจารณาจากความขาดแคลนทุนทรัพย์ของผู้ขอกู้ยืมเงินและเป็นผู้ที่มีภูมิลำเนาที่อยู่ในเขตของสถานศึกษาโดยให้คำนึงถึงผู้ที่มีคุณสมบัติและเคยขอกู้ยืมเงินกองทุนในปีการศึกษาที่ผ่านมาของสถานศึกษานั้นแต่ไม่ได้รับการอนุมัติให้กู้ยืมเงินข้อ๒๖ การพิจารณาการคัดเลือกผู้กู้ยืมเงินรายเก่าสถานศึกษาต้องดำเนินการตรวจสอบคุณสมบัติและสัมภาษณ์ผู้กู้ยืมเงินทุกครั้งเมื่อได้ผู้กู้ยืมเงินมีคุณสมบัติครบถ้วนแล้วให้พิจารณาจากความขาดแคลนทุนทรัพย์สาขาวิชาที่ศึกษา ผลการเรียน และความประพฤติของผู้กู้ยืมข้อ๒๗ เมื่อผู้บริหารสถานศึกษาได้อนุมัติการกู้ยืมเงินแก่นักเรียนนักศึกษาแล้ว ให้ผู้บริหารสถานศึกษาดำเนินการดังนี้(๑)ประกาศรายชื่อผู้ขอกู้ยืมเงินที่ได้รับอนุมัติโดยเปิดเผย ณ สถานศึกษา(๒) รายงานผลการคัดเลือกให้สำนักงานกองทุนและผู้บริหารและจัดการเงินให้กู้ยืม สาขาที่เปิดบัญชีทราบตามแบบที่สำนักงานกองทุนกำหนดหมวด ๖การทำสัญญากู้ยืมและการนำส่งสัญญากู้ยืม ข้อ ๒๘ผู้บริหารสถานศึกษาต้องจัดทำสัญญากู้ยืมเงินกับผู้ขอกู้ยืมเงินที่ได้รับอนุมัติให้เป็นไปตามประกาศคณะกรรมการเรื่อง กำหนดขอบเขตการให้กู้ยืมเงินเพื่อการศึกษา รวมทั้งระเบียบ ข้อบังคับ ประกาศหลักเกณฑ์ และวิธีการที่คณะกรรมการกำหนดในการดำเนินการตามวรรคหนึ่งให้สถานศึกษาใช้แบบสัญญากู้ยืมตามที่คณะกรรมการกำหนดซึ่งสำนักงานกองทุนจะจัดส่งให้ในแต่ละปีเท่านั้นข้อ๒๙ผู้บริหารสถานศึกษาต้องดำเนินการจัดให้มีการพิมพ์หรือเขียนข้อความในสัญญากู้ยืมก่อนผู้ให้กู้ยืมผู้กู้ยืมเงิน ผู้ค้ำประกันและผู้รับรองลายมือชื่อผู้ค้ำประกันลงลายมือชื่อการลงลายมือชื่อของบุคคลตามวรรคหนึ่งต้องลงลายมือชื่อด้วยตนเองข้อ๓๐กรณีผู้ค้ำประกันไม่สามารถมาลงลายมือชื่อในสัญญากู้ยืมต่อหน้าเจ้าหน้าที่หรือผู้บริหารสถานศึกษาต้องมีลายมือชื่อของนายทะเบียนท้องที่ หรือท้องถิ่น ณ ภูมิลำเนาตามทะเบียนบ้านหรือภูมิลำเนาที่ประกอบอาชีพของผู้ค้ำประกันรับรองด้วยข้อ๓๑ ผู้บริหารสถานศึกษาต้องจัดให้มีการตรวจสอบสัญญากู้ยืมและเอกสารประกอบให้ถูกต้องครบถ้วนก่อนนำส่งให้ผู้บริหารและจัดการเงินให้กู้ยืมและต้องลงลายมือชื่อในใบนำส่งสัญญากู้ยืมด้วยทุกครั้งข้อ๓๒ผู้บริหารสถานศึกษาต้องส่งสัญญากู้ยืมให้ผู้บริหารและจัดการเงินให้กู้ยืมสาขาที่สถานศึกษาเปิดบัญชีไว้จำนวนหนึ่งฉบับและให้ผู้ขอกู้ยืมเงินหนึ่งฉบับพร้อมทั้งสำเนาสัญญากู้ยืมโดยรับรองสำเนาส่งให้ผู้ค้ำประกันหนึ่งฉบับเอกสารที่ต้องนำส่งพร้อมสัญญาประกอบด้วย(๑) สำเนาสมุดคู่ฝากของผู้กู้ยืมเงิน(๒)สำเนาทะเบียนบ้านและสำเนาบัตรประจำตัวประชาชนของผู้กู้ยืมเงิน(๓)สำเนาทะเบียนบ้านและสำเนาบัตรประจำตัวประชาชนของผู้ค้ำประกัน(๔) สำเนาบัตรประจำตัวผู้เสียภาษีของผู้ค้ำประกัน (ถ้ามี)(๕) สำเนาบัตรประกันสังคมของผู้ปกครองและผู้ค้ำประกันถ้ามี)(๖) สำเนาประกาศการอนุมัติให้กู้ยืมเงินข้อ๓๓ให้สถานศึกษาโดยผู้บริหารสถานศึกษาเปิดบัญชีประเภทออมทรัพย์ของผู้บริหารและจัดการเงินให้กู้ยืมโดยใช้ชื่อว่า บัญชีกองทุนเงินให้กู้ยืมเพื่อการศึกษาของ (ระบุชื่อสถานศึกษา) และแจ้งเลขที่บัญชีให้กองทุนทราบหมวด ๗การจัดทำทะเบียนผู้กู้ยืมเงินและการเก็บเอกสาร ข้อ ๓๔ผู้บริหารสถานศึกษาต้องเก็บแบบคำขอกู้พร้อมหลักฐานของผู้ขอกู้ยืมเงินไว้เพื่อการตรวจสอบดังนี้(๑) กรณีผู้ขอกู้ยืมเงินไม่ได้รับการอนุมัติให้กู้ยืมให้จัดเก็บไว้หกสิบวันนับตั้งแต่วันที่ไม่ได้รับการอนุมัติ(๒) กรณีผู้ขอกู้ยืมเงินที่ได้รับการอนุมัติให้กู้ยืมให้จัดเก็บไว้จนกว่าผู้กู้ยืมเงินได้ทำข้อตกลงการชำระหนี้กับผู้บริหารและจัดการเงินให้กู้ยืมหรือเมื่อได้มีการชำระหนี้ครบถ้วนแล้วข้อ๓๕ผู้บริหารสถานศึกษาต้องจัดทำทะเบียนผู้กู้ยืมเงินในแต่ละปีตามแบบที่สำนักงานกองทุนกำหนดและเก็บสำเนาหลักฐานการส่งสัญญากู้ยืมเงินในแต่ละครั้งไว้ที่สถานศึกษาเพื่อการตรวจสอบหมวด ๘การกำกับและส่งเสริมผู้กู้ยืมเงินระหว่างศึกษา ข้อ ๓๖ผู้บริหารสถานศึกษาต้องจัดให้มีการกำกับและส่งเสริมผู้กู้ยืมเงินในระหว่างกำลังศึกษาดังนี้(๑) กำหนดมาตรการตรวจสอบคุณสมบัติผู้กู้ยืมเงิน(๒) ติดตามผลการศึกษาของผู้กู้ยืมเงินอย่างต่อเนื่อง(๓) มอบหมายให้อาจารย์ที่ปรึกษาทำหน้าที่ให้คำแนะนำด้านการกู้ยืมเงินกองทุน(๔)จัดให้มีกิจกรรมเพื่อปลูกจิตสำนึกผู้กู้ยืมเงินในการชำระหนี้คืนกองทุน(๕) จัดประชุมผู้กู้ยืมเงินและ/หรือผู้ปกครองและ/หรือผู้ค้ำประกันเพื่อชี้แจงทำความเข้าใจเกี่ยวกับวัตถุประสงค์และกฎหมายที่เกี่ยวกับกองทุนในโอกาสต่างๆ ข้อ๓๗ผู้บริหารสถานศึกษาต้องรายงานผลการศึกษาของผู้กู้ยืมเงินที่กำลังศึกษาอยู่ให้ผู้บริหารและจัดการเงินให้กู้ยืม ทราบตามแบบที่สำนักงานกองทุนกำหนดข้อ ๓๘[๖]ผู้บริหารสถานศึกษาต้องตรวจสอบว่าผู้กู้ยืมเงินลงทะเบียนหรือไม่หากผู้กู้ยืมเงินไม่ลงทะเบียนเรียน ต้องแจ้งให้ผู้บริหารและจัดการเงินให้กู้ยืม(บมจ.ธนาคารกรุงไทย) ทราบภายในสิบห้าวันนับแต่วันสิ้นสุดการลงทะเบียนเรียนในแต่ละภาคการศึกษาและให้ผู้บริหารและจัดการเงินให้กู้ยืมระงับการโอนเงินให้ผู้กู้ยืมเงินดังกล่าวไว้ก่อนข้อ๓๙ ผู้บริหารสถานศึกษาต้องแจ้งการพ้นสภาพการเป็นนักเรียนนักศึกษา ไม่ว่าด้วยเหตุใด ๆ ของผู้กู้ยืมเงินให้ผู้บริหารและจัดการเงินให้กู้ยืมทราบภายในสิบห้าวันนับแต่วันที่พ้นสภาพตามแบบที่สำนักงานกองทุนกำหนดการแจ้งการพ้นสภาพตามวรรคหนึ่งให้นับจากกำหนดระยะเวลาแล้วแต่กรณี ดังนี้(๑) ตาย นับแต่ที่ได้ดำเนินตามข้อ ๔๐(๒) ลาออก นับแต่วันที่ผู้กู้ยืมเงินลาออก(๓) ผลการศึกษาไม่เป็นไปตามหลักเกณฑ์นับแต่วันทราบผลการศึกษา(๔) มีความประพฤติเสียหายนับตั้งแต่วันที่สถานศึกษามีคำสั่งให้พ้นสภาพข้อ๔๐ผู้บริหารสถานศึกษาต้องแจ้งการเสียชีวิตของผู้กู้ยืมเงินทันทีที่ทราบให้ผู้บริหารและจัดการเงินให้กู้ยืมและให้ส่งหลักฐานประกอบให้ผู้บริหารและจัดการเงินให้กู้ยืมภายในเจ็ดวันนับแต่วันที่แจ้งหมวด ๙การติดตามผู้กู้ยืมเงินเมื่อสำเร็จการศึกษาหรือเลิกศึกษา ข้อ ๔๑ ให้ผู้บริหารสถานศึกษาทำทะเบียนและสำรวจข้อมูลที่อยู่ของผู้กู้ยืมเงินที่สำเร็จการศึกษา เลิกศึกษาและพ้นสภาพการเป็นนักเรียน นักศึกษาในแต่ละปีการศึกษาตามแบบที่คณะกรรมการกำหนดและสำเนาส่งให้ผู้บริหารและจัดการเงินให้กู้ยืม ทราบข้อ๔๒ให้ผู้บริหารสถานศึกษาให้ความร่วมมือในการสำรวจ ติดตามและให้ข้อมูลของผู้กู้ยืมเงินตามที่สำนักงานกองทุนร้องขอหมวด ๑๐มาตรการกำกับผู้กู้ยืมเงินและผู้บริหารสถานศึกษา ข้อ ๔๓ ห้ามมิให้ผู้บริหารสถานศึกษาหรือบุคคลใดกระทำการใด ๆในลักษณะนำกองทุนไปโฆษณาประชาสัมพันธ์ให้บุคคลอื่นเข้ามาศึกษาในสถานศึกษาของตนนอกจากข้อความที่สำนักงานกองทุนกำหนดข้อ ๔๓/๑[๗] ผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนมีหน้าที่กวดขันและกำกับตรวจสอบให้นักเรียนนักศึกษาที่ประสงค์จะขอกู้ยืมเงิน หรือผู้กู้ยืมเงินปฏิบัติตามหน้าที่ในข้อ ๑๐โดยเคร่งครัด โดยเฉพาะอย่างยิ่งต้องไม่ยินยอมหรือรู้เห็นเป็นใจหรือกระทำการโดยประการใดเพื่อให้มีผู้หนึ่งผู้ใดดำเนินการเกี่ยวกับการกู้ยืมเงินผ่านระบบอิเล็กทรอนิกส์แทนนักเรียนนักศึกษาที่ประสงค์จะขอกู้ยืมเงิน หรือผู้กู้ยืมเงินรายหนึ่งรายใดผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนมีหน้าที่ตรวจสอบว่าเงินกู้ยืมของผู้กู้ยืมเงินที่ระบุไว้ในแบบยืนยันจำนวนเงินค่าเล่าเรียนค่าใช้จ่ายที่เกี่ยวเนื่องกับการศึกษา และ/หรือค่าครองชีพตรงกับจำนวนเงินที่ผู้กู้ยืมเงินยืนยันหรือไม่ หากจำนวนเงินไม่ตรงกันกองทุนจะโอนเงินค่าเล่าเรียนและ/หรือค่าใช้จ่ายที่เกี่ยวเนื่องกับการศึกษาให้แก่สถานศึกษาตามจำนวนที่น้อยกว่าข้อ ๔๓/๒[๘] ก่อนสิ้นภาคการศึกษา ผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนมีหน้าที่ต้องส่งข้อมูลเกี่ยวกับยอดเงินค่าเล่าเรียนและ/หรือค่าใช้จ่ายที่เกี่ยวเนื่องกับการศึกษาที่สถานศึกษาได้รับจริงจากผู้กู้ยืมเงินแต่ละรายซึ่งเป็นข้อมูลหลังเสร็จสิ้นการเพิ่ม- ถอน รายวิชาแล้ว ผ่านระบบ e-audit ของกองทุนเพื่อตรวจสอบหากไม่สามารถปฏิบัติได้โดยไม่มีเหตุอันสมควรกองทุนอาจพิจารณาระงับการโอนเงินให้แก่สถานศึกษาสำหรับภาคการศึกษาถัดไปก็ได้ผู้บริหารสถานศึกษาและ/หรือเจ้าหน้าที่ของสถานศึกษาที่รับผิดชอบการดำเนินงานกองทุนต้องส่งคืนเงินกู้ยืมของผู้กู้ยืมเงินที่มิได้ใช้ตามที่กำหนดไว้ในสัญญากู้ยืมให้แก่กองทุนก่อนสิ้นภาคการศึกษาแต่ละภาคของสถานศึกษานั้นหากมิได้ส่งคืนเงินภายในกำหนดระยะเวลาดังกล่าวกองทุนมีสิทธิคิดดอกเบี้ยในอัตราไม่เกินร้อยละ ๑๕ ต่อปี นับแต่วันผิดนัดข้อ๔๔ ผู้บริหารสถานศึกษา และ/หรือเจ้าหน้าที่ของสถานศึกษาที่รับผิดชอบการดำเนินงานกองทุนต้องให้ความร่วมมือในการชี้แจงและจัดเตรียมเอกสารเกี่ยวกับการดำเนินงานกองทุนหรือเอกสารอื่นที่เกี่ยวข้องเมื่อได้รับการร้องขอจากกรรมการอนุกรรมการหรือผู้จัดการกองทุน แล้วแต่กรณีข้อ๔๕ในกรณีผู้กู้ยืมเงินไม่ปฏิบัติตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑ ระเบียบ ข้อบังคับ ประกาศ หลักเกณฑ์และวิธีการของคณะกรรมการ สำนักงานกองทุนจะดำเนินการตักเตือนและให้ผู้กู้ยืมเงินปรับปรุงแก้ไข หากไม่ดำเนินการปรับปรุงแก้ไขจะมีผลต่อการพิจารณาให้กู้ยืมเงินของผู้กู้ยืมรายนั้นในปีต่อไปตามควรแก่กรณีหรือเพิกถอนการให้กู้ยืมเงินข้อ๔๖ ในกรณีผู้บริหารสถานศึกษา และ/หรือเจ้าหน้าที่ของสถานศึกษาไม่ดำเนินงานกองทุนให้เป็นไปตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑ ระเบียบ ข้อบังคับ ประกาศหลักเกณฑ์ และวิธีการของคณะกรรมการให้สำนักงานกองทุนดำเนินการอย่างใดอย่างหนึ่งหรือหลายอย่าง ดังนี้๑.กรณีเป็นสถาบันการศึกษาของรัฐ๑.๑เตือนเป็นหนังสือให้ปรับปรุงแก้ไข๑.๒แจ้งต้นสังกัดให้ดำเนินการลงโทษทางวินัยของข้าราชการ๑.๓คำเนินคดีตามกฎหมายที่เกี่ยวข้อง๒.กรณีเป็นสถานศึกษาของเอกชน๒.๑เตือนเป็นหนังสือให้ปรับปรุงแก้ไข๒.๒กำกับและควบคุมการดำเนินงานกองทุนของสถานศึกษานั้น๒.๓ ระงับการดำเนินการให้กู้ยืมในคณะ/สาขาวิชาที่มีการจัดการเรียนการสอนไม่เป็นไปตามมาตรฐานของกระทรวงศึกษาธิการ และทบวงมหาวิทยาลัย๒.๔เพิกถอนการมอบอำนาจการดำเนินการตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑๒.๕เพิกถอนการให้ความเห็นชอบการดำเนินงานกองทุน ตามข้อ ๑๖๒.๖ดำเนินคดีตามกฎหมายที่เกี่ยวข้องบทเฉพาะกาล ข้อ ๔๗ให้คณะกรรมการพิจารณาให้กู้ยืมเงินประจำสถานศึกษาซึ่งได้มีการแต่งตั้งตามหลักเกณฑ์และวิธีการเดิมก่อนวันที่ระเบียบนี้ใช้บังคับยังคงปฏิบัติหน้าที่ต่อไปจนกว่าจะได้มีการแต่งตั้งคณะกรรมการพิจารณาให้กู้ยืมเงินประจำสถานศึกษาตามข้อ๑๗ ของระเบียบนี้แล้วข้อ๔๘ บรรดาข้อกำหนดหลักเกณฑ์และวิธีการใดที่เกี่ยวกับการให้กู้ยืมเงินกองทุนที่ใช้บังคับอยู่ในวันที่ระเบียบนี้ใช้บังคับ ยังคงใช้บังคับต่อไปจนกว่าจะได้มีการดำเนินการปรับปรุงแก้ไขให้เป็นไปตามระเบียบนี้ ทั้งนี้ต้องไม่เกินหนึ่งร้อยแปดสิบวันนับแต่วันที่ระเบียบนี้ใช้บังคับประกาศณ วันที่ ๑๐ กุมภาพันธ์ พ.ศ. ๒๕๔๖สมใจนึก เองตระกูลปลัดกระทรวงการคลังประธานกรรมการกองทุนเงินให้กู้ยืมเพื่อการศึกษาระเบียบคณะกรรมการกองทุนเงินให้กู้ยืมเพื่อการศึกษา ว่าด้วยการดำเนินงานหลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา (ฉบับที่ ๒) พ.ศ.๒๕๔๗[๙]ข้อ ๒ระเบียบนี้ใช้บังคับตั้งแต่บัดนี้เป็นต้นไปข้อ ๗สถานศึกษาใดที่ได้แต่งตั้งคณะกรรมการพิจารณาการให้กู้ยืมเงินประจำสถานศึกษาไปแล้วก่อนที่ระเบียบนี้จะมีผลบังคับใช้ให้สามารถดำเนินการต่อไปได้จนกว่าจะมีการแต่งตั้งคณะกรรมการพิจารณาการให้กู้ยืมเงินประจำสถานศึกษาตามระเบียบนี้ระเบียบคณะกรรมการกองทุนเงินให้กู้ยืมเพื่อการศึกษา ว่าด้วยการดำเนินงานหลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา (ฉบับที่ ๓) พ.ศ.๒๕๕๕[๑๐]ข้อ ๒ระเบียบนี้ใช้บังคับตั้งแต่บัดนี้เป็นต้นไปข้อ ๓ ให้ตัดคำว่า (ธนาคารกรุงไทย จำกัด (มหาชน)) ที่ต่อท้าย คำว่า ผู้บริหารและจัดการเงินให้กู้ยืมที่ได้ระบุไว้ในข้อต่าง ๆ ทุกข้อแห่งระเบียบคณะกรรมการกองทุนเงินให้กู้ยืมเพื่อการศึกษาว่าด้วย การดำเนินงาน หลักเกณฑ์และวิธีการกู้ยืมเงินกองทุนเงินให้กู้ยืมเพื่อการศึกษา พ.ศ. ๒๕๔๖และที่แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วย การดำเนินงาน หลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา(ฉบับที่ ๒) พ.ศ. ๒๕๔๗ปริญสินีย์/จัดทำ๑๔ พฤศจิกายน ๒๕๖๐[๑] ราชกิจจานุเบกษาเล่ม ๑๒๐/ตอนพิเศษ ๒๙ ง/หน้า ๔๖/๗ มีนาคม ๒๕๔๖[๒] ข้อ ๑๐แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วยการดำเนินงาน หลักเกณฑ์และวิธีการกู้ยืมเงินกองทุนเงินให้กู้ยืมเพื่อการศึกษา (ฉบับที่ ๓) พ.ศ. ๒๕๕๕[๓] ข้อ ๑๒แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วยการดำเนินงาน หลักเกณฑ์และวิธีการกู้ยืมเงินกองทุนเงินให้กู้ยืมเพื่อการศึกษา (ฉบับที่ ๓) พ.ศ. ๒๕๕๕[๔] ข้อ ๑๗แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วยการดำเนินงาน หลักเกณฑ์และวิธีการกู้ยืมเงินกองทุนเงินให้กู้ยืมเพื่อการศึกษา (ฉบับที่ ๒) พ.ศ. ๒๕๔๗[๕] ข้อ ๒๐แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วยการดำเนินงาน หลักเกณฑ์และวิธีการกู้ยืมเงินกองทุนเงินให้กู้ยืมเพื่อการศึกษา (ฉบับที่ ๒) พ.ศ. ๒๕๔๗[๖] ข้อ ๓๘แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วยการดำเนินงาน หลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา(ฉบับที่ ๒) พ.ศ. ๒๕๔๗[๗] ข้อ ๔๓/๑แก้ไขเพิ่มเติมโดยระเบียบคณะกรรมการกองทุนเงินให้กู้ยืมเพื่อการศึกษาว่าด้วยการดำเนินงาน หลักเกณฑ์และวิธีการกู้ยืมเงินกองทุนเงินให้กู้ยืมเพื่อการศึกษา (ฉบับที่ ๓) พ.ศ. ๒๕๕๕[๘] ข้อ ๔๓/๒ เพิ่มโดยระเบียบคณะกรรมการกองทุนเงินให้กู้ยืมเพื่อการศึกษา ว่าด้วยการดำเนินงานหลักเกณฑ์ และวิธีการกู้ยืมเงินกองทุนเงินให้กู้ยืมเพื่อการศึกษา (ฉบับที่ ๓) พ.ศ.๒๕๕๕[๙] ราชกิจจานุเบกษาเล่ม ๑๒๙/ตอนพิเศษ ๑๒๐ ง/หน้า ๕/๓๑ กรกฎาคม ๒๕๕๕[๑๐] ราชกิจจานุเบกษาเล่ม ๑๒๙/ตอนพิเศษ ๑๒๐ ง/หน้า ๗/๓๑ กรกฎาคม ๒๕๕๕